text: Sønderjyske får advarsel efter Brøndbykamp
  24 marts 2015 kl. 09.58
  Urolighederne på Haderslev stadion i forbindelse med pokalkampen Sønderjyske-Brøndby udløser en advarsel til Sønderjyske og en bøde til Brøndby.
  DBU har uddelt en bøde til Brøndby på 225.000 kr.
  Det sker efter klubbens fans i forbindelse med kampe mod FCK og Sønderjyske kastede med lightere og afbrændte romerlys.
  - I kampen mod Sønderjyske den 4. marts blev Sønderjyskes målmand Marin Skender ramt af kasteskyts fra Brøndby IFs fans i form af lightere, skriver DBU i en pressemeddelelse.
  - Og i kampen mod FC København den 8. marts blev der brændt mere end 60 romerlys af fra Brøndby IF-tribunen og endnu en gang benyttet kasteskyts.
  Men hvorfor får Sønderjyske en advarsel?
  Fordi klubben var ansvarlig for afvikling af kampen i Haderslev, meddeler DBU.
  